
DR 31.3.2016                                                                  79                   

 

4.58 ptg. 

Tuan William Leong Jee Keen [Selayang]: Terima kasih, Tuan Pengerusi 
memberikan saya peluang untuk membahaskan Rang Undang-undang Syarikat 2015. 
Pertamanya saya mengucapkan tahniah dan syabas kepada Kementerian Perdagangan 
Dalam Negeri, Koperasi dan Kepenggunaan, Suruhanjaya Syarikat Malaysia (SSM), 
Jawatankuasa Semakan Semula Undang-undang Korporat atau Company Law Reform 
Committee (CLRC) dan Jawatankuasa Konsultatif Isu-isu Perakaunan atau Accounting 
Issues Consultative Committee (AICC) menerbitkan Rang Undang-undang Syarikat 2015 
yang kandungannya 620 fasal dengan 13 Jadual. 

Di dalam dua penggal saya menjadi Ahli Parlimen saya tidak pernah 
membahaskan Rang Undang-undang yang begitu besar dan begini tebal. Saya percaya 
Rang Undang-undang ini adalah yang terbesar sekali di dalam sejarah Parlimen yang mulia 
ini. Ini adalah memang satu ruling yang telah dibuat a massive achievement saya ucapkan 
tahniah kepada semua yang terlibat. 

Apa yang dikata oleh Yang Berhormat Tanah Merah tadi sejak Akta Syarikat 1965 
dikuatkuasakan pada 1966, 35 kali dipinda dengan cara piecemeal. SSM dengan 
menubuhkan CLRC pada 17 Disember 2003 dengan term of reference untuk merombak 
undang-undang korporat dan menggantikan konsep perundangan korporat yang dinamik 
sejajar dengan saranan kerajaan ke arah memendekkan procedure simplified process yang 
mengurangkan kos perniagaan. 

■1700 

 CLRC ini telah menjalankan tugas mereka dengan mengkaji undang-undang 
daripada negara seperti United Kingdom, Australia, New Zealand, Singapura, Hong Kong 
dan beberapa buah negara yang lain untuk pembaharuan undang-undang selaras dengan 
piawaian antarabangsa dan trend dan juga mengambil kira impact information technology.   

 SSM juga telah menerima 183 daripada 188 syor CLRC dengan merumuskan 19 
kenyataan dasar atau policy statement.  

Hujah saya, bukan saya hendak membantah tetapi saya hendak sentuh beberapa 
perkara untuk tujuan menambahbaikkan rang undang-undang yang telah dibuat di sini. 
Pertama ialah pendekatan yang telah diambil oleh CLRC dan SSM iaitu melihat kepada 
negara-negara yang lain.  

Di sini saya hendak mengingatkan kementerian bahawa kita tidak boleh 
mengimport model undang-undang syarikat daripada negara seperti United Kingdom atau 
Australia atau New Zealand dengan keseluruhannya dengan tidak mengambil kira sama 
ada undang-undang itu sesuai kepada budaya negara kita, sosioekonomi kita dan juga 
keadaan politik kerana bila undang-undang itu tidak sesuai, ini akan menjadi satu beban 
kepada rakyat dan ia juga menjadi satu halangan untuk mengehadkan aktiviti ekonomi kita.   

 Contohnya, kalau kita melihat pada Australia, Australia telah mengadakan undang-
undang syarikat mereka sejak tahun 1961 dengan tidak mengikut undang-undang United 
Kingdom Companies Act 1948 dan pada tahun 2001 telah mengadakan satu perombakan 
mereka sendiri kerana masalah seperti Enron and Worldcom dan juga yang berada dengan 
syarikat-syarikat besar di Australia seperti HIS Insurance dan mereka mengeluarkan satu 
akta untuk menangani masalah mereka.   

 New Zealand juga tidak mengikut undang-undang United Kingdom dan memilih 
untuk mengikut Kanada dan United States untuk menggalakkan aktiviti membangunkan 
ekonomi mereka.  

United Kingdom juga telah mengadakan akta baru, Akta Syarikat 2006 kerana 
mereka mengetahui bahawa akta mereka yang lama itu, dengan izinnya, seriously out of 
date dan mereka sanggup memberikan tumpuan untuk menggalakkan perniagaan-
perniagaan kecil untuk menggunakan syarikat dengan konsep bahawa, “think small first”.   

 Maknanya, tiap-tiap negara mengadakan undang-undang mereka untuk 
menangani masalah istimewa mereka. Kita hendak melihat sama ada perkara itu sesuai 
untuk negara kita.  

 



4.58 ptg. Tuan William Leong Jee Keen [Selayang]: Terima kasih, Tuan Pengerusi memberikan saya peluang untuk membahaskan Rang Undang-undang Syarikat 2015. Pertamanya saya mengucapkan tahniah dan syabas kepada Kementerian Perdagangan Dalam Negeri, Koperasi dan Kepenggunaan, Suruhanjaya Syarikat Malaysia (SSM), Jawatankuasa Semakan Semula Undang-undang Korporat atau Company Law Reform Committee (CLRC) dan Jawatankuasa Konsultatif Isu-isu Perakaunan atau Accounting Issues Consultative Committee (AICC) menerbitkan Rang Undang-undang Syarikat 2015 yang kandungannya 620 fasal dengan 13 Jadual. Di dalam dua penggal saya menjadi Ahli Parlimen saya tidak pernah membahaskan Rang Undang-undang yang begitu besar dan begini tebal. Saya percaya Rang Undang-undang ini adalah yang terbesar sekali di dalam sejarah Parlimen yang mulia ini. Ini adalah memang satu ruling yang telah dibuat a massive achievement saya ucapkan tahniah kepada semua yang terlibat. Apa yang dikata oleh Yang Berhormat Tanah Merah tadi sejak Akta Syarikat 1965 dikuatkuasakan pada 1966, 35 kali dipinda dengan cara piecemeal. SSM dengan menubuhkan CLRC pada 17 Disember 2003 dengan term of reference untuk merombak undang-undang korporat dan menggantikan konsep perundangan korporat yang dinamik sejajar dengan saranan kerajaan ke arah memendekkan procedure simplified process yang mengurangkan kos perniagaan. #1700. CLRC ini telah menjalankan tugas mereka dengan mengkaji undang-undang daripada negara seperti United Kingdom, Australia, New Zealand, Singapura, Hong Kong dan beberapa buah negara yang lain untuk pembaharuan undang-undang selaras dengan piawaian antarabangsa dan trend dan juga mengambil kira impact information technology. SSM juga telah menerima 183 daripada 188 syor CLRC dengan merumuskan 19 kenyataan dasar atau policy statement. Hujah saya, bukan saya hendak membantah tetapi saya hendak sentuh beberapa perkara untuk tujuan menambahbaikkan rang undang-undang yang telah dibuat di sini. Pertama ialah pendekatan yang telah diambil oleh CLRC dan SSM iaitu melihat kepada negara-negara yang lain. Di sini saya hendak mengingatkan kementerian bahawa kita tidak boleh mengimport model undang-undang syarikat daripada negara seperti United Kingdom atau Australia atau New Zealand dengan keseluruhannya dengan tidak mengambil kira sama ada undang-undang itu sesuai kepada budaya negara kita, sosioekonomi kita dan juga keadaan politik kerana bila undang-undang itu tidak sesuai, ini akan menjadi satu beban kepada rakyat dan ia juga menjadi satu halangan untuk mengehadkan aktiviti ekonomi kita. Contohnya, kalau kita melihat pada Australia, Australia telah mengadakan undang- undang syarikat mereka sejak tahun 1961 dengan tidak mengikut undang-undang United Kingdom Companies Act 1948 dan pada tahun 2001 telah mengadakan satu perombakan mereka sendiri kerana masalah seperti Enron and Worldcom dan juga yang berada dengan syarikat-syarikat besar di Australia seperti HIS Insurance dan mereka mengeluarkan satu akta untuk menangani masalah mereka. New Zealand juga tidak mengikut undang-undang United Kingdom dan memilih untuk mengikut Kanada dan United States untuk menggalakkan aktiviti membangunkan ekonomi mereka. United Kingdom juga telah mengadakan akta baru, Akta Syarikat 2006 kerana mereka mengetahui bahawa akta mereka yang lama itu, dengan izinnya, seriously out of date dan mereka sanggup memberikan tumpuan untuk menggalakkan perniagaan- perniagaan kecil untuk menggunakan syarikat dengan konsep bahawa, "think small first". Maknanya, tiap-tiap negara mengadakan undang-undang mereka untuk menangani masalah istimewa mereka. Kita hendak melihat sama ada perkara itu sesuai untuk negara kita.